Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania
Alternatívne pohony automobilov

								Ing. Ivan Stankovský, CSc.
									Riaditeľ
								Štátny inštitút odborného vzdelávania  								Bellova 54/A, 837 63 Bratislava

Názov vzdelávacieho programu:
Alternatívne pohony automobilov
Zdôvodnenie vzdelávacieho programu:
V súčasnosti neexistuje na trhu pre majstrov odbornej výchovy a odborných pedagogických zamestnancov žiadne odborné vzdelávanie, ktoré by im zabezpečovalo odborné kompetencie v oblasti alternatívnych pohonov, ktoré zaznamenávajú v súčasnej dobe najvýraznejší rast tak v počte ich využitia v motorových vozidlách, ako aj v technickom pokroku. 
Vzdelávací program má pomôcť získať teoretické vedomosti a praktické zručnosti v tejto oblasti.
Zvyšovanie odbornej kompetencie učiteľov odborných predmetov a majstrov odborného výcviku v tejto oblasti bude jednou z podmienok pre ich uplatnenie na školách s autoopravárenskými odbormi.
Druh kontinuálneho vzdelávania:
aktualizačné vzdelávanie
Forma kontinuálneho vzdelávania:
Prezenčná forma s praktickými cvičeniami

Hlavný cieľ:
Vzdelávací program je orientovaný na inováciu výuky prostredníctvom rozvíjania odborných a profesijných kompetencií pedagogických zamestnancov škôl v oblasti predaja a servisu motorových vozidiel so zameraním na rôzne formy alternatívneho pohonu motorových vozidiel.
Má za cieľ rozšíriť poznatky z oblasti odbytu, prevádzky a servisu motorových vozidiel, ktoré využívajú okrem klasických spaľovacích motorov (na fosílne palivá) aj kombinované alebo alternatívne pohonové jednotky. Ťažiskom programu sú elektromobily a automobily využívajúce kombináciu spaľovacieho motora a elektromotora. 
Stúpajúca cena ropy a stúpajúci dôraz na ochranu životného prostredia vedie čoraz viac automobilových výrobcov k nasadeniu alternatívneho pohonu vo vozidlách. Zároveň s tým rastie dôraz na odbornú úroveň ľudí, ktorý sa zaoberajú predajom a servisom takýchto vozidiel a vzdelávacích inštitúcií v týchto odboroch.
V súčasnosti nie je na školách ani na trhu takto zamerané odborné vzdelávanie určené pre učiteľov odborných predmetov a majstrov odbornej výchovy škôl so zameraním na automobilovú techniku, autoopravárenské odvetvie a predaj motorových vozidiel.

Špecifické ciele:
•	prehĺbiť poznatky o alternatívnych palivách v spaľovacích motoroch
•	rozšíriť znalosti o iných možnostiach pohonu motorových vozidiel a ich konštrukcií
•	oboznámiť sa s koncepciou elektromobilov a ich prevádzkou
•	získať znalosti z oblasti využívania hybridných pohonov
•	poznať zásady a postupy pri údržbe a servise vozidiel s alternatívnym pohonom
Obsah vzdelávacieho programu:
Téma 	Počet hodín	Teória 	Prax	
Palivá a energie využívané na pohon automobilov	1	1	0	
Koncepcia pohonu na LPG	2	1	1	
Koncepcia pohonu na CNG	2	1	1	
Koncepcia elektromobilu	3	1	2	
Základné časti elektromobilu	3	1	2	
Akumulátory a ich údržba	2	1	1	
Dobíjacie stanice	1	1	0	
Elektromotocykle a elektrobicykle	3	1	2	
Koncepcia automobilov s hybridným pohonom	4	2	2	
Zásady bezpečnosti a správnej údržby alternat. pohonov	2	1	1	
Vypracovanie prezentácie návrhu vzorovej hodiny	2	0	2	
Spolu	25	11	14	

Profil absolventa:
Absolvent po absolvovaní vzdelávacieho programu získava teoretické vedomosti, ale aj praktické skúsenosti v oblasti alternatívnych pohonov.
•	Má základné znalosti z oblasti využívania alternatívnych pohonov v motorových vozidlách.
•	Dokáže popísať koncepciu automobilového pohonu na LPG a CNG.
•	Vie vysvetliť princíp činnosti elektromotora ako pohonovej jednotky automobilu.
•	Vie z akých častí sa skladá elektromobil.
•	Pozná rôzne druhy akumulátorov a postupy pri ich údržbe.
•	Má znalosti o rôznych formách hybridných pohonov.
•	Ovláda zásady bezpečnosti pri práci s vozidlami s alternatívnym pohonom.

Rozsah vzdelávacieho programu:
25 hodín, všetky prezenčne
Bližšie určená kategória, podkategória pedagogických zamestnancov alebo odborných zamestnancov; kariérový stupeň, kariérová pozícia:
Kategória: učiteľ, majster odbornej výchovy
Podkategória:
učiteľ pre nižšie stredné odborné vzdelávanie , stredné odborné vzdelávanie a   úplné stredné odborné vzdelávanie 
Kariérový stupeň:
Samostatný pedagogický zamestnanec, pedagogický zamestnanec s prvou
atestáciou, pedagogický zamestnanec s druhou atestáciou 
Kariérová pozícia: nešpecifikovaná
Vyučovací predmet:
	Predmety zamerané na automobilovú techniku, dopravu, prevádzku vozidiel, údržbu a opravy vozidiel
Podmienky pre zaradenie uchádzačov:
	Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec  v uvedenej kategórii a  podkategórii, ktorý spĺňa kvalifikačný predpoklad vzdelania na vyučovanie odborných elektrotechnických alebo strojárskych predmetov v súlade s vyhláškou MŠ SR č. 437/2009 Z. z. 
-	Riaditeľ školy alebo školského zariadenia na prihláške podľa odseku 1 potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ 
-	Ak pedagogický zamestnanec a odborný zamestnanec nie je v pracovnom pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi 

Spôsob ukončovania a požiadavky na ukončovanie:
-	účasť aspoň 80% na vzdelávacom programe
-	prezentácia pred účastníkmi a lektorom 

Témy prezentácie: 
prezentácia vypracovaného postupu a ukážka vzorovej vyučovacej hodiny zameranej na alternatívne pohony a elektromobilitu.

Garant a personálne zabezpečenie:
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov – Ing. Jozef Ormandy, riaditeľ a dlhoročný učiteľ odborných predmetov s druhou atestáciou na SOŠ Automobilovej v Trnave.

Lektori vzdelávacieho programu:
Lektori v centrách odborného vzdelávania so zodpovedajúcim zameraním, lektori v ústavoch ďalšieho vzdelávania univerzít s praxou v príslušnom odbore, vysokoškolskí učitelia s praxou v príslušnom odbore a externí spolupracovníci – zamestnanci firiem s minimálne trojročnou praxou v odbore a lektorskou praxou.
Finančné, materiálne zabezpečenie:
Všetky náklady účastníka vzdelávania hradí vysielajúca organizácia, resp. účastník sám.
Materiálne, technické a informačné zabezpečenie:
Odborná učebňa, servisná dielňa/školiace stredisko, cvičné vozidlá s rôznymi formami pohonovej jednotky (LPG, CNG, elektromobil, hybridná pohonová jednotka), videonahrávky, cvičné batérie a akumulátory, modely motorov a konštrukcií vozidiel, tematické prezentácie a obrazový materiál. 
Učebné zdroje budú spracované garantom a lektormi vzdelávania.
Návrh počtu kreditov:
	5 kreditov za absolvovanie aktualizačného vzdelávania
	2 kredity za absolvovanie záverečnej prezentácie pred lektorom a účastníkmi vzdelávania